פרופ' מייקל פורטר וד"ר יגיל וינברג מבית הספר למינהל עסקים של אוניברסיטת הרווארד משקיעים יותר ממיליון דולר בחברת הסטארט-אפ פאמיליון (Famillion), שפיתחה טכנולוגיה למיזוג עצי משפחה, המשמשת כפלטפורמה ליצירת רשת חברתית כלל עולמית.
פרופ' פורטר נחשב ל"גורו" בתחום אסטרטגיה עסקית ותחרותית ונבחר ב-2005 להוגה הדעות המוביל בעולם בתחום העסקי, לפני ביל גייטס. בחברה מציינים כי זו השקעה יוצאת דופן מבחינת פרופ' פורטר, שעד היום לא הסכים להשקיע או להיות מעורב בחברות בשלב מקדמי. בחברה שותפים, בין השאר, גם היזם דן רולס - הוגה הרעיון; ד"ר יגיל וינברג מהרווארד; אילן שילוח, יו"ר מקאן אריקסון ישראל (שהשקיע 350 אלף דולר בחברה); ד"ר אילן כהן, שותף בכיר במשרד הפטנטים ריינולד כהן; ג'ורג' חורש, יבואן טויוטה ואחד מעשירי ישראל; ויעקב בורק מקרן אוורגרין. לפאמיליון הצטרף גם ג'ים מנזי, שהיה יו"ר חברת לוטוס.
עסקות השבועכמה צריך לשלם בשביל דירת גג עם 5 חדרים בהרצליה?
שיחת פניםיצא משהו טוב מהקורונה? "גילינו שהכל היה מוגזם ושיש אלטרנטיבה, שאפשר לחיות עם פחות גירויים"